EkBass/fiwiki-20250220-pages-articles huggingface dataset:
Röjsjön turverata

Röjsjön turverata oli Röisuolla Pernajassa 1900-luvun alussa sijainnut turpeen kuljetukseen tarkoitettu 750 mm kapearaiteinen rautatie, jonka omisti vuosina 1902–1916 alueella turvetta tuottanut Röjsjö Ab. 6,5 kilometriä pitkä turverata, alkoi Loviisan–Vesijärven rautatien Kukumin liikennepaikalta ja jatkui länteen Röisuon turvetuotantoalueelle. Radalla oli yksi oma veturi ja jonkin verran tavaravaunuja ja lisäksi siellä käytettiin Loviisa–Vesijärven rautatien tavaravaunuja. Radan rakennus- ja purkuvuosissa on lähteistä riippuen poikkeavuuksia, mikä johtunee siitä, että rata rakennettiin ja purettiin vähintään kahteen kertaan. Röisuolla 1900-luvun alussa toiminut Röjsjö Oy osti noin 450 ha suoalueen polttoturpeen valmistusta varten vuonna 1900.Kock, 2006 (Lisätietoja: P–S) Turveyhtiön vuosituotanto oli noin 4 000 tonnia ja sitä kuljettamaan rakennettiin Loviisan–Vesijärven rautatien Kukumin liikennepaikalta haarautuva kapearaiteinen turverata. Alkuperäisen radan valmistuessa siitä ylimääräisiksi jääneet kiskot, sekä vaunut tarjottiin myyntiin. Lahden kauppalanhallituksen kokouksessa kesäkuun 27 1903 myynnissä ollut ratakalusto katsottiin käytännölliseksi, sekä kohtuuhintaiseksi siihen aikaan vielä kauppalana olleen Lahden katutyömaalle, jonne se päätettiin hankkia noin 1,700 markallaLahden kauppalanhallituksen pöytäkirja 27.6.1903, s.699, §1. Tehtaan toiminta päättyi kannattamattomana vuonna 1905 ja kahden pääosakkaan kuollessa parin vuoden kuluttua ei kolmas pääosakas enää halunnut jatkaa toimintaa. Turpeenkuljetuksia varten rakennettu rata purettiin yhtiön toiminnan loppumisen jälkeenRaasehorn, 1991, mutta turpeen nosto alueelta jatkui vielä tämän jälkeenkin. Toisen tiedon mukaan venäläiset purkivat radan linnoitustarpeisiin Helsinkiin 1914 ja ainakin yksi vetureista vietiin LeppävaaraanResiina 2/1985, (paikkakuntalaisen haastattelu). Kolmannen tiedon mukaan oletetaan, että rata olisi rakennettu 1920-luvulla, purettu joskus sota-aikana ja sillä olisi ajettu Loviisa–Vesijärven vetureilla LWR 10 ja joskus LWR 1. Rataa on siis saatettu liikennöidä omalla veturillaan 1900-luvun alusta noin vuosiin 1914–1916 saakka, sitten venäläiset ovat purkaneet sen, ja taas 1920-luvulla se on rakennettu uudelleen vanhalle linjalleen ja alettu liikennöidä LWR:n vetureilla. Pörssitilastojen mukaan turvetuotantoyhtiö Röjsjö Oy oli lisätty kaupparekisteriin 20. kesäkuuta 1901 ja poistettu 7. helmikuuta 1922.Kock, 2006 (Suomen osakeyhtiöt: O–R) Yhtiön kotipaikka oli Loviisa. Samalla suolla pienemmällä alueella toimi myös Lamminrahka Oy noin vuosina 1901–1912.Kock, 2006 (Suomen osakeyhtiöt: L–N) == Lähteet == * * * * * Joukkoliikennefoorumi: Kuggom–Röjsjö-rata * Geologian tutkimuskeskuksen lehdistötiedoste Pernajan turvetutkimuksista 7.4.2005 === Viitteet === Luokka:Suomen kapearaiteiset rautatiet Luokka:Loviisan liikenne Luokka:Pernaja Luokka:Suomen entiset rautatiet
Poski

Posket () ovat kasvojen rakenteita, jotka rajaavat suuonteloa lateraalisesti. Posket muodostuvat pääasiassa ulommasta puremalihaksesta, jonka lateraalisella pinnalla on ihoa ja suunpuoleisella pinnalla on limakalvo. Posken limakalvossa sijaitsee pieniä sylkirauhasia, jotka muodostavat lihansyöjillä yhtenäisen poskisylkirauhasen, jota ei ole muilla eläinlajeilla. Posken limakalvon kautta suoraan verenkiertoon siirtyvää lääkeaineen tms. antotapaa sanotaan bukkaaliseksi.CFS sanasto #B == Lähteet == Luokka:Suu Luokka:Kasvot
Yamagatan yliopisto

Yamagatan yliopisto (), lyhenne Yamadai, on johtava julkinen yliopisto Japanissa Yamagatan prefektuurissa sijaitseville Yamagatan, Yonezawan ja Tsuruokan kaupungeille. Yliopisto on perustettu 1949, mutta sitä edeltää 1878 perustettu (). Yamagatan yliopiston kuudessa tiedekunnassa on yli 10 000 yliopisto-opiskelijaa. == Lähteet == Luokka:Japanin yliopistot ja korkeakoulut Luokka:Yamagatan prefektuuri Luokka:Yamagata
Oulun palo 1916

Oulun palo vuonna 1916 oli Suomen viimeinen varsinainen kaupunkipalo. Risto Suikkarin mukaan palo on kylläkin rajatapaus korttelipalon ja kaupunkipalon välillä. Myös talvi- ja jatkosodan pommitukset aiheuttivat tulipaloja, jotka tekivät suuria tuhoja puutalovaltaisissa kaupungeissa. Vuoden 1916 palo alkoi yöllä 19. heinäkuuta Kirkkokatu 39:n piharakennuksesta. Palon syttymissyytä ei saatu selville. Tuli tuhosi lähes kaikki rakennukset Vanhatullin kaupunginosan korttelista, joka nykyään tunnetaan Mannerheimin puistona. Myös korttelia rajaavien katujen toisella puolella sijainneet rakennukset kärsivät eriasteisia vaurioita. Isokadun ja Albertinkadun kulmassa sijainneet rakennukset vaurioituivat korjauskelvottomiksi ja rakennukset purettiin palon jälkeen. Edellytykset palontorjuntaan olivat jo olemassa. Kaupungissa toimi VPK, jolla oli käytössään uudehkoja höyrykäyttöisiä paloruiskuja. Palohälytys tehtiin noin puolen tunnin kuluttua palon syttymisestä. Sammutustyöt aloitettiin käsikäyttöisillä ruiskuilla, mutta höyrykäyttöisten ruiskujen paikalle saanti kesti kauemman aikaa. Lopulta palokunta ei yrittänytkään sammuttaa tulipaloa, vaan keskittyi suojelemaan korttelia ympäröiviä taloja. Muun muassa Kirkkokadulla sijaitseva Snellmanin kauppahuone saatiin pelastettua. ==Palon seuraukset== Palon seurauksena voidaan pitää vakinaisen palokunnan perustamista Ouluun, vaikkakin palokunta saatiin perustettua vasta vuonna 1921. Katujen leventämistä harkittiin, mutta katuvarsien rakennusten lunastaminen olisi tullut niin kalliiksi, että ajatuksesta luovuttiin. ==Lähteet== Palo 1916 Luokka:1910-luvun tulipalot Luokka:Vuoden 1916 onnettomuudet Luokka:1910-luvun onnettomuudet Suomessa Luokka:Tulipalot Suomessa Luokka:Kaupunkien palot
Ilmari Tulimaa

Rudolf Railo (sukunimi aik. Räsänen), käytti kirjailijanimeä Ilmari Tulimaa (23. lokakuuta 1869, Viipuri - 15\. elokuuta 1932) oli suomalainen kirjailija. == Teoksia == * Lumottu maa: Kertomus nuorisolle. Kirja, Helsinki 1924 * Metsästäjän tytär. Kirja, Helsinki 1928 * Silmien laulu. Sirpale, Oulu 1933 == Aiheesta muualla == * Vapaasti ladattavia Ilmari Tulimaan e-kirjoja Projekti Lönnrotilta ja Project Gutenbergiltä == Lähteet == * Suomen kirjailijat tietokanta Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Vuonna 1869 syntyneet Luokka:Vuonna 1932 kuolleet
Haimaneste

Haimaneste on haiman eksokriinisen osan tuottama ruoansulatusneste, joka sisältää vettä, ruoansulatusentsyymejä, bikarbonaattia sekä muita ioneja. Haimanesteen bikarbonaatti neutraloi yhdessä sapen kanssa pohjukaissuoleen mahalaukusta tulevaa hapanta ruokasulaa. Haimaneste laskee haimatiehyttä pitkin pohjukaissuolen isoon pohjukaissuolinystyyn. Lisäksi eksokriinisesta haimasta voi laskea myös toinen tiehyt pieneen pohjukaissuolinystyyn. ==Haimanesteen ruoansulatusentsyymit== Haiman eksokriinisen osan rauhassolut tuottavat ruoansulatusentsyymejä, jotka hajottavat muun muassa tärkkelystä, proteiineja, lipidejä, fosfolipidejä ja nukleiinihappoja. * Amylaasi pilkkoo tärkkelystä, jolloin syntyy maltoosia. * Ribonukleaasi hajottaa RNA:ta * Deoksiribonukleaasi hajottaa DNA:ta * Fosfolipaasit hajottavat fosfolipidejä * Kymotrypsiini ja trypsiini hajottavat proteiineja * Lipaasi hajottaa rasvoja ==Haimanesteen erittymisen säätely== Pohjukaissuolen seinämästä erittyvä sekretiini stimuloi haimaa erittämään bikarbonaattia. Samasta paikasta erittyy myös pankreotsymiiniä, joka stimuloi haimaa erittämään ruoansulatusentsyymejä. Luokka:Ruoansulatusnesteet
Kreikka yleisurheilun sisäratojen maailmanmestaruuskilpailuissa 2008

Kreikan joukkue Valencian sisäratojen MM-kisoihin 2008 julkistettiin 27. helmikuuta 2008. ==Joukkue== ===Miehet=== * Pituushyppy: Loúis Tsátoumas ===Naiset=== * 60 metrin aitajuoksu: Flóra Redoúmi * Seiväshyppy: Nikoléta Kiriakopoúlou * Pituushyppy: Hrisopigi Devetzi * Kolmiloikka: Hrisopigi Devetzi, Pérra Athanasía ==Tulokset== ===Miehet=== laji urheilija kilpailu sijoitus tulos Pituushyppy Loúis Tsátoumas karsinta 10. 777http://www.iaaf.org/wic08/results/eventCode=3656/racedate=03-07-2008/sex=M/discCode=LJ/combCode=hash/roundCode=q/results.html#det ===Naiset=== laji urheilija kilpailu sijoitus tulos 60 m aidat Flóra Redoúmi alkuerät DNF keskeyttihttp://www.iaaf.org/wic08/results/eventCode=3656/racedate=03-08-2008/sex=W/discCode=60H/combCode=hash/roundCode=h/results.html#det Seiväshyppy Nikoléta Kiriakopoúlou karsinta 13. 415http://www.iaaf.org/wic08/results/eventCode=3656/racedate=03-07-2008/sex=W/discCode=PV/combCode=hash/roundCode=q/results.html#det Kolmiloikka Hrisopigi Devetzi karsinta 1. 14,63http://www.iaaf.org/wic08/results/eventCode=3656/racedate=03-07-2008/sex=W/discCode=TJ/combCode=hash/roundCode=q/results.html#det loppukilpailu 2. 15,00 NRhttp://www.iaaf.org/wic08/results/eventCode=3656/racedate=03-08-2008/sex=W/discCode=TJ/combCode=hash/roundCode=f/results.html#det Pérra Athanasía karsinta 15. 13,61 == Lähteet == * https://archive.is/20130503014005/www.european- athletics.org/index.php?option=com_content&task;=view&id;=6061&Itemid;=2 ===Viitteet=== Luokka:Kreikan yleisurheilu Luokka:Yleisurheilun sisäratojen maailmanmestaruuskilpailut 2008
Mario Scheiber

Mario Scheiber (s. 6. maaliskuuta 1983 Lienz, Itävalta) on itävaltalainen uransa lopettanut alppihiihtäjä. Scheiber saavutti junioreiden MM-kilpailuissa hopeaa syöksylaskussa Tarvisiossa 2002 sekä kultaa suurpujottelussa ja pronssia supersuurpujottelussa Serre Chevalier'ssa 2003. Åren MM-kilpailuissa 2007 hän oli syöksylaskussa kahdeksas ja supersuurpujottelussa yhdestoista. Vancouverin olympialaisissa 2010 hän oli syöksylaskussa neljäs. Scheiber ei ole voittanut vuonna 2003 alkaneella maailmancup-urallaan yhtään osakilpailua, mutta on ollut kolmetoista kertaa kolmen parhaan joukossa (28.11.2010 mennessä). Hänen ensimmäinen maailmancupin kisansa oli Lillehammerissa 2003. Hän alkoi kilpailla maailmancupissa vakituisesti kuitenkin vasta kaudella 2004–2005, jolloin hän oli kaksi kertaa toinen ja kerran kolmas. Kausi 2005–2006 meni Scheiberilta käytännössä kokonaan ohi, sillä hän oli mukana vain yhdessä kisassa loukkaantumisen takia. Kaudella 2006–2007 hän teki hyvän paluun sijoittumalla kaksi kertaa sekä toiseksi että kolmanneksi. Maailmancupin kokonaispisteissä hän oli yhdeksäs ja supersuurpujottelucupissa neljäs. Seuraavalla kaudella hän oli kahdesti toinen ja kerran kolmas. Kaudella 2009–2010 hän oli kahdesti toinen ja sijoittui viidenneksi sekä syöksylaskun että supersuurpujottelun cupeissa. Kaudella 2010–2011 hän on ollut kerran toinen. == Lähteet == * == Aiheesta muualla == *Virallinen sivu (saksaksi) Luokka:Itävaltalaiset alppihiihtäjät Luokka:Vuonna 1983 syntyneet Luokka:Elävät henkilöt
Bryan Roy

Bryan Edward Steven Roy (s. 12. helmikuuta 1970 Amsterdam) on alankomaalainen jalkapalloilija. Hän oli pelipaikaltaan hyökkääjä. Roy edusti pääsarjaurallaan Ajaxia, italialaista Foggiaa, englantilaista Nottingham Forestia, saksalaista Hertha berliniä ja NAC Bredaa. Roy pelasi Alankomaiden maajoukkueessa 32 ottelua ja teki niissä yhdeksän maalia. Ensimmäisen maaottelunsa hän pelasi syyskuussa 1989 ja viimeisen maaliskuussa 1995. MM-kilpailuissa 1990 hän oli mukana vaihtopelaajana. EM-kilpailuissa 1992 hän pelasi avauskokoonpanossa välieriin yltäneen joukkueensa kaikki neljä ottelua. MM-kilpailuissa 1994 hän pelasi avauskokoonpanossa kaksi ensimmäistä ottelua ja tuli vaihdosta kentälle kolmessa muussa ottelussa. Viimeisessä alkulohko-ottelussa Marokkoa vastaan hän teki 2–1-voittomaalin. Pelaajauransa jälkeen Roy on valmentanut Ajaxin junioreita. == Lähteet == Luokka:Alankomaalaiset jalkapalloilijat Luokka:Vuonna 1970 syntyneet Luokka:Elävät henkilöt
Pepo

Pepo tarkoittaa seuraavia asioita: * kurpitsa (Cucurbita pepo), köynnöskasvi * pepo, perunalajike * Pepo, elokuva * PEPO Lappeenranta, jalkapalloseura * PEPO HC, jääkiekkoseura.
Yhdysvallat yleisurheilun sisäratojen maailmanmestaruuskilpailuissa 2008

Yhdysvaltain joukkue Valencian sisäratojen MM-kisoihin 2008 julkistettiin 27. helmikuuta 2008. ==Joukkue== ===Miehet=== * 60 metrin juoksu: Michael Rodgers, Leroy Dixon * 400 metrin juoksu: David Neville, Greg Nixon * 800 metrin juoksu: Khadevis Robinson, Nick Symmonds * 1 500 metrin juoksu: Rob Myers, Russell Brown * 3 000 metrin juoksu: Chris Solinsky, Jonathon Riley * 60 metrin aitajuoksu: David Oliver, Allen Johnson * Korkeushyppy: Andra Manson, Jesse Williams * Seiväshyppy: Brad Walker, Derek Miles * Pituushyppy: Trevell Quinley, John Moffitt * Kolmiloikka: Aarik Wilson, Kenta Bell * Kuulantyöntö: Christian Cantwell, Reese Hoffa * Seitsenottelu: Bryan Clay, Donovan Kilmartin * 4 × 400 metrin viestijuoksu: Jamaal Torrance, Joel Stallworth, James Davis, Kelly Willie ===Naiset=== * 60 metrin juoksu: Angela Williams, Alexis Joyce * 400 metrin juoksu: Sharese Woods, Moushaumi Robinson * 800 metrin juoksu: Nicole Teter, Nicole Cook * 1 500 metrin juoksu: Christin Wurth-Thomas, Jenelle Deatherage * 3 000 metrin juoksu: Jen Rhines, Julie Culley * 60 metrin aitajuoksu: Lolo Jones, Candice Davis * Korkeushyppy: Amy Acuff * Seiväshyppy: Jennifer Stuczynski, Jillian Schwartz * Pituushyppy: Lela Nelson * Kolmiloikka: Shani Marks * Kuulantyöntö: Jillian Camarena, Abby Ruston * 4 × 400 metrin viestijuoksu: Miriam Barnes, Angel Perkins, Jennifer Grossarth, Ashlee Kidd == Lähteet == * http://www.iaaf.org/WIC08/news/kind=100/newsid=43621.html Luokka:Yhdysvaltain yleisurheilu Luokka:Yleisurheilun sisäratojen maailmanmestaruuskilpailut 2008
Tähtilehti

Tähtilehti oli Star Bulletin julkaiseman lehden suomalainen versio, joka rakentui Idän Tähden Järjestön ja Krishnamurtin ympärille. Lehteä julkaistiin ainakin vuoteen 1933 saakka. Lehden asiamiehenä Suomessa toimi Helmi Jalovaara. Lehdellä oli myös sisarjulkaisu nimeltä Kansainvälinen Tähtilehti ==Lehden toimittajia ja kirjoittajia== *Antti Aho *Helmi Jalovaara *Willie Angervo ==Lähteet== Luokka:Suomalaiset teosofiset lehdet
Eero Lyyvuo

Eero Elias Lyyvuo (sukunimi aik. Lybeck; 10. kesäkuuta 1904, Ruovesi – 28. toukokuuta 1977, Helsinki) oli suomalainen runoilija. == Teoksia == * Pieniä laulajia, linturunoja. WSOY 1946 == Kirjallisuutta == * Juri Nummelin: Unohdetut kirjailijat BTJ-Kustannus 2007 ISBN 978-951-692-646-2 == Lähteet == * Suomen kirjailijat tietokanta Luokka:Suomalaiset runoilijat Luokka:Vuonna 1904 syntyneet Luokka:Vuonna 1977 kuolleet
Kansainvälinen Tähtilehti

Kansainvälinen Tähtilehti oli The Star Publishing Trustin julkaiseman lehden suomalainen versio. Lehdessä julkaistiin alkuperäisiä Krishnamurtin luentoja ja puheita. Lehteä julkaistiin ainakin vuoteen 1930 saakka. Lehden asiamiehenä suomessa toimi Helmi Jalovaara ja sen kustantajana Tähden kustannustoimisto. Lehdellä oli myös sisarjulkaisu nimeltä Tähtilehti. ==Lähteet== Luokka:Suomalaiset teosofiset lehdet
Valaise yö

Valaise yö on Kari Tapion esittämä kappale, joka osallistui vuoden 2008 Suomen Eurovision laulukilpailun karsintoihin. Kappale sijoittui Euroviisukarsintojen finaalissa toiselle sijalle saaden 5 prosenttiyksikköä vähemmän ääniä kuin finaalin voittanut Teräsbetoni. Kappaleen on säveltänyt ja sovittanut Pertti Haverinen. Sanoituksesta vastasivat Ilkka Vainio ja Pertti Haverinen. ==Lähteet== ==Aiheesta muualla== * Ylen Elävä arkisto – Kari Tapio: Valaise yö Luokka:Vuoden 2008 kappaleet Luokka:Kari Tapion kappaleet Luokka:Balladit
Euromobil

EUROMOBIL on multimediainen toimintasuuntautunut kielenoppimis- ja informaatio-ohjelma, jonka tehtävänä on tukea vaihto-opiskelua. EUROMOBIL -projekti käynnistyi Euroopan komission (SOCRATES/Lingua 2) tukemana vuonna 1999. EUROMOBIL -ohjelma on kehitetty tarveanalyysin pohjalta, ja se soveltuu käytettäväksi sekä itseopiskelussa että kontaktiopetuksessa. EUROMOBIL -ohjelma on saatavilla yhdeksällä eurooppalaisella kohdekielellä. == EUROMOBIL-ohjelmien tasot ja kielet == EUROMOBILin kohdekieliä ovat englanti, portugali, puola, ranska, romania, saksa, suomi, tšekki ja unkari. Yksittäisten ohjelmien tasot, sisällöt ja tavoitteet on suunniteltu erityisesti kuhunkin maahan suuntaavien opiskelijoiden tarpeiden mukaan. === Alkeistason ohjelmat === *Kielet: portugali, puola, romania, suomi, tšekki ja unkari *Tavoite: informaatiota ja valmiuksia selviytyä kohdekielellä opiskeluissa ja arkielämässä *Maakohtaiset sisällöt: opinnot, palvelut, vapaa- aika, kirjasto (suomen ohjelma), matkaopas (unkarin ohjelma) *Harjoitukset: sanasto, sanonnat, kuullun ja nähdyn ymmärtäminen, kirjoittaminen ja puhuminen (suomen ohjelma), keskusteluharjoitukset EUROMOBIL-nettisivujen forumissa *Tukikielenä englanti === Edistyneille kielenoppijoille suunnatut ohjelmat === *Kielet: englanti, ranska ja saksa (ranskan ohjelmassa harjoituksia myös alkeis- ja keskitasolle) *Tavoite: opiskelutilanteiden sujuva suullinen hallitseminen *Maakohtaiset sisällöt: opintoneuvonta, luento, seminaari, tentti (saksan ja englannin ohjelma); saapuminen yliopistolle, oleskelun aikana, tentit ja lähteminen (ranskan ohjelma) *Harjoitukset: kuullunymmärtäminen, sanasto ja vuorovaikutusstrategiat, suullisen viestinnän arviointi ja keskustelu (EUROMOBIL-nettisivujen forumissa), kirjoittaminen ja puhuminen *Yksikielisiä Alkeistason ohjelmat sisältävät lukuisia audiotiedostoja ja lyhyitä videoäänityksiä. Edistyneille kielenoppijoille suunnatut ohjelmat perustuvat videoituihin autenttisiin ja puoliautenttisiin opiskelutilanteisiin, ja ne keskittyvät suullisen viestinnän harjoittamiseen. == Aiheesta muualla == * Projektin virallinen nettisivu Luokka:Koulutus
Christian Mayer

Christian Mayer (10. tammikuuta 1972 Villach, Itävalta) on entinen itävaltalainen alppihiihtäjä. Mayer on voittanut urallaan seitsemän maailmancupin osakilpailua, joista kuusi on tullut suurpujottelusta ja yksi super-G:stä. Arvokisoissa Mayer on voittanut kolme kertaa pronssia: kaksi kertaa olympialaisista ja kerran MM-kisoista. == Aiheesta muualla == * Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1972 syntyneet Luokka:Elävät henkilöt
Bahrain yleisurheilun sisäratojen maailmanmestaruuskilpailuissa 2008

Bahrainin joukkue Valencian sisäratojen MM-kisoihin 2008 julkistettiin 28. helmikuuta 2008. ==Joukkue== ===Miehet=== * 800 metrin juoksu: Yusuf Saad Kamel * 1 500 metrin juoksu: Rashid Ramzi, Mansoor Ali Belal ===Naiset=== * 1 500 metrin juoksu: Maryam Yusuf Jamal ==Tulokset== ===Miehet=== laji urheilija kilpailu sijoitus tulos 800 m Yusuf Saad Kamel alkuerät 1. 1.48,71http://www.iaaf.org/wic08/results/eventCode=3656/racedate=03-07-2008/sex=M/discCode=800/combCode=hash/roundCode=h/results.html#det välierät 2. 1.46,88 PBhttp://www.iaaf.org/wic08/results/eventCode=3656/racedate=03-08-2008/sex=M/discCode=800/combCode=hash/roundCode=sf/results.html#det loppukilpailu 3. 1.45,26 ARhttp://www.iaaf.org/wic08/results/eventCode=3656/racedate=03-09-2008/sex=M/discCode=800/combCode=hash/roundCode=f/results.html#det 1 500 m Belal Mansoor Ali alkuerät 5. 3.41,91http://www.iaaf.org/wic08/results/eventCode=3656/racedate=03-07-2008/sex=M/discCode=800/combCode=hash/roundCode=h/results.html#det Rashid Ramzi alkuerät 3. 3.37,31 PB loppukilpailu 5. 3.40,26http://www.iaaf.org/wic08/results/eventCode=3656/racedate=03-08-2008/sex=M/discCode=1500/combCode=hash/roundCode=f/results.html#det ===Naiset=== laji urheilija kilpailu sijoitus tulos 1 500 m Maryam Yusuf Jamal alkuerät 1. 4.07,43http://www.iaaf.org/wic08/results/eventCode=3656/racedate=03-08-2008/sex=W/discCode=1500/combCode=hash/roundCode=h/results.html#det loppukilpailu 4. 3.59,79 ARhttp://www.iaaf.org/wic08/results/eventCode=3656/racedate=03-09-2008/sex=W/discCode=1500/combCode=hash/roundCode=f/results.html#det == Lähteet == * http://www.iaaf.org/WIC08/news/kind=100/newsid=43626.html ===Viitteet=== Sisäratojen maailmanmestaruuskilpailuissa 2008 Luokka:Yleisurheilun sisäratojen maailmanmestaruuskilpailut 2008
Sambia yleisurheilun sisäratojen maailmanmestaruuskilpailuissa 2008

Sambia osallistuu Valencian sisäratojen maailmanmestaruuskilpailuihin 2008 yhden hengen joukkueella. ==Joukkue== ===Naiset=== * 400 metrin juoksu: Racheal Nachula ==Tulokset== ===Naiset=== laji urheilija kilpailu sijoitus tulos 400 m Racheal Nachula alkuerät 5. 53,52 NRResults, iaaf.org välierät 4. 53,30 NRResults, iaaf.org ==Lähteet== * iaaf.org ===Viitteet=== Luokka:Sambian yleisurheilu Luokka:Yleisurheilun sisäratojen maailmanmestaruuskilpailut 2008
Nicolai Kielstrup

Nicolai Kielstrup (s. 4. lokakuuta 1991 Vejle, Tanska) on tanskalais- saksalainen laulaja, joka voitti MGP Nordic-laulukilpailun 13-vuotiaana vuonna 2005 laulullaan Shake, Shake, Shake, jonka hän oli tehnyt ollessaan 11-vuotias. Nicolai tekee pääasiassa pop-musiikkia, mutta hänen albumeillaan esiintyy myös rappia useaan otteeseen. Nicolai osallistui Lasten euroviisuihin ja sijoittui neljänneksi. Kielstrupin perheeseen kuuluu vanhempien lisäksi kaksi nuorempaa sisarusta, Oliver ja Natalie. Kielstrup on myös innokas jalkapallon pelaaja. Hän liittyi vuonna 2002 Legolandin show-akatemiaan, missä hän vietti kaksi vuotta. Kielstrup on julkaissut kolme albumia: Nicolai (2006), Stage 2 (2007) ja Deja Vu: Tilbage til Mig (2009). Single "Det' for sent nu" julkaistiin 15.11.2008. == Kappaleet== Nicolai Den Jeg Er Drømmepigen Hvad Nu Hvis Kom Med Mig Luk Mig Ind Magi Mere End Din Ven Tro På Dig Selv Vokseværk Når Du Danser For Mig Mit Nye Move Shake Shake Shake Remix Stage 2 Giv Mig Tid Dangerous Lær Mig Hvordan Du Er En Stjerne Solen Går Ned Det Jeg Lever For Nu Forstår Jeg Så Magisk Det' Allright Ryst Det Af Dig Et Nyt Kapitel Deja Vu: Tilbage til Mig Deja Vu (Tilbage til mig) 7 Heaven Eleven Diva baby Nogle Tårer Tørrer Aldrig Dig Og Mig Det For Sent Nu Superstar Du Lever Kun Engang Amazing Kan Ik Gi Mig Mer Diva Baby (English Version) Muut Baby! Dans Med Mig Hip hop beats i låget Gør sådan her Nico`s partysted Det' for sent nu Et Nyt Syn På Verden Fri For Mobberi: Gør Noget! (B-Boys, Anne Gadegaard, Caroline) En verden til forskel (Anne Gadegaard, Seb, Mathias, Amalie, Mark Fosnæs) Shake, Shake, Shake == Aiheesta muualla== * Viralliset kotisivut * Nicolai Kielstrup MySpacessa * Nicolai Teen Idols 4 You -kuvagalleriassa * Nicolain blogspotin blogi Luokka:Tanskalaiset laulajat Luokka:Vuonna 1991 syntyneet Luokka:Elävät henkilöt
Airto Moreira

Airto Moreira (s. 5. elokuuta 1941 Itaiopolis, Brasilia) on brasilialainen jazzmuusikko, lyömäsoittaja. Hän asuu Los Angelesissa. Moreiran vanhemmat olivat kansanparantajia. Hän vietti lapsuutensa Curitibassa ja São Paulossa. Musikaalisuus ilmeni hänessä jo varsin varhain, ja 13-vuotiaana hänestä tuli ammattimuusikko. Merkkitapahtuma oli Quarteto Novo -levytys Hermeto Pascoalin kanssa 1967. Pian sen jälkeen hän muutti vaimonsa, jazzlaulaja Flora Purimin kanssa Yhdysvaltoihin ja ryhtyi soittamaan New Yorkissa paikallisten muusikoiden kanssa. Hän soitti pari vuotta yhdessä Miles Davisin kanssa ja oli mukana fuusiojazzin kehittämisessä ja esimerkiksi Bitches Brewn levytyksessä.M.E.L.T. 2000 artist's bio luettu 3.3.2008 . Sen jälkeen hän liittyi Weather Report -yhtyeeseen ja oli mukana sen ensimmäisellä albumilla. Sitä seurasi Chick Corean uusi yhtye Return to Forever, jonka kahdella ensimmäisellä albumilla hän soitti rumpuja. Hän on soittanut myös paitsi monien muiden tunnettujen jazzmuusikoiden myös sinfoniaorkestereiden kanssa. Lisäksi hän on säveltänyt elokuva- ja televisiomusiikkia ja tehnyt partituurit elokuviin Viimeinen tango Pariisissa ja Ilmestyskirja. Nyt. Myös hänen tyttärensä Diana Moreira on laulaja. Down Beat -lehdessä hänet on valittu kriitikkoäänestyksessä ykkösperkussionistiksi vuosina 1975–1982 ja jälleen 1993.Down Beat Magazine luettu 3.3.2008. Syyskuussa 2002 Brasilian presidentti Fernando Henrique Cardoso myönsi Airto Moreiralle ja Flora Purimille Brasilian korkeimpiin kuuluvan kunnianosoituksen, Rio Brancon ritarikunnan jäsenyyden. ==Lähteet== * Airto.com Airto's Official Website ==Aiheesta muualla== * Europe Jazz Network Bio * Airto's interview Luokka:Brasilialaiset jazzrumpalit Luokka:Vuonna 1941 syntyneet Luokka:Elävät henkilöt Luokka:Miles Davis
ZYX

ZYX oli japanilainen tyttöbändi, joka kuului Hello! Projectiin. Heiltä ilmestyi kaksi singleä: Shiroi Tokyo (白いTÔKYO) sekä Iku ZYX! Fly High (行くZYX！FLY HIGH). ==Jäsenet== * Mari Yaguchi - Morning Musume (johtaja) * Maimi Yajima - °C-ute * Erika Umeda - °C-ute * Megumi Murakami - °C-ute * Saki Shimizu - Berryz Koubou * Momoko Tsugunaga - Berryz Koubou Luokka:Hello! Project Luokka:Japanilaiset idoliryhmät Luokka:Japanilaiset tyttöbändit
Mestarin jalkain juuressa

Mestarin jalkain juuressa on Leevi Madetojan vuonna 1925 säveltämä teos Kansainvälisen Teosofisen seuran 50-vuotisjuhliin. Teos on osoitettu Krishnamurtille. Suomen Teosofisen seuran julkaisema vihkonen: At The Feeth of The Master, Mestarin jalkain juuressa, Vid Mästarens fötter (Alcyone). Choir- unisono, with piano accompaniment composed for the Theosophical Society 50 years jubilee convention by Leevi Madetoja. ==Lähteet== Luokka:Leevi Madetojan teokset
Razz (laulaja)

Rasmus "Razz" Ott (s. 30. heinäkuuta 1989 Klarup, Jyllanti, Tanska) on tanskalainen räppäri ja näyttelijä, joka voitti vuonna 2002 MGP Nordic -laulukilpailun kappaleella Kickflipper. Vuotta myöhemmin hän näytteli Oskaria sarjassa Jeesus ja Josefine. Vuoteen 2004 mennessä Razz oli ansainnut urallaan 3 miljoonaa Tanskan kruunua. Vuonna 2006 Razz lopetti laulajan uransa,mutta aloitti taas vuonna 2007 laulamalla Airbreak-nimisessä bändissä. Razz muutti synnyinpaikastaan Klarupista Alborgiin 3-vuotiaana. Razzin perheeseen kuuluu isä Palle, äiti Helle ja isoveli Rune. ==Albumit ja singlet== *Kickflipper (2002) * Kast dine haender op (2003) * Julejam (2002) * Lets go Party! (2004) Luokka:Tanskalaiset laulajat Luokka:Tanskalaiset näyttelijät Luokka:Vuonna 1989 syntyneet Luokka:Elävät henkilöt
Mattia Pasini

Mattia Pasini (s. 13. elokuuta 1985 Rimini, Italia) on italialainen ratamoottoripyöräilijä. Pasinin ura oli päättyä jo ennen, kuin se ehti kunnolla edes alkaa, sillä hän loukkaantui motocross-harjoituksissa vuonna 1998 ja oli kaksi vuotta sivussa kilpailuista. Hän palasi kilpailemaan vuonna 2001 sijoittuen 125-kuutioisten Italian mestaruussarjassa viidenneksi ja Euroopan mestaruussarjassa kolmanneksi. Pasini aloitti uransa ratamoottoripyöräilyn MM-sarjassa 125-kuutioisissa vuonna 2004. Hän kilpaili ensimmäisen kauden Lucio Cecchinellon tallissa Aprilian pyörällä ja sijoittui MM-pisteissä viidenneksitoista. Tuolloin Pasinin tallikaverina ajoi Roberto Locatelli, joka sijoittui samalla kaudella MM-sarjassa kolmanneksi. Kaudelle 2005 Pasini vaihtoi tallia ja siirtyi jalkapalloilija Francesco Tottin omistaman Totti Top Sport -tiimin kuljettajaksi. Kauden aikana hän voitti kaksi osakilpailua ja sijoittui MM-sarjassa neljänneksi. Kauden 2006 Pasini ajoi Jorge Martínezin Master Aspar -tiimissä. Kauden aikana hän voitti kaksi osakilpailua ja sijoittui jälleen neljänneksi loppupisteissä, tallikaveri Álvaro Bautistan viedessä maailmanmestaruuden. Kaudelle 2007 Pasini siirtyi ajamaan Polaris World -tiimiin. Kausi alkoi hänen osaltaan surkeasti sillä seitsemästä ensimmäisestä kilpailusta Pasini joutui keskeyttämään peräti viisi. Hän kuitenkin voitti kauden aikana neljä osakilpailua, ajoi yhdeksän paalupaikkaa (eniten koko sarjassa) ja sijoittui MM-sarjassa viidenneksi. Kaudella 2008 Pasini ajoi 250-kuutioisissa Aprilian pyörällä Polaris World -tiimissä. Hän voittikin heti ensimmäisen 250-kuutioisten osakilpailunsa kauden avauksessa Qatarissa. Urallaan Pasini on voittanut yhteensä kymmenen osakilpailua, ajanut yksitoista paalupaikkaa sekä neljä kilpailun nopeinta kierrosta. ==Lähteet== * Mattia Pasinin tilastot MotoGP:n virallisilla sivuilla ==Aiheesta muualla== *Mattia Pasinin kotisivut Luokka:Italialaiset ratamoottoripyöräilijät Luokka:Vuonna 1985 syntyneet Luokka:Elävät henkilöt
Fender Electric XII

Fender Electric XII on Fenderin vuosina 1965–1969 valmistama 12-kielinen sähkökitara. Leo Fender suunnitteli kitaran erityisesti folkrock-muusikoille. Electic XII on kokopuurunkoinen kitara, jonka mensuuri on 648 mm (25.5″). Kitarassa on kaksi jaettua kaksikelaista mikrofonia muovisilla plektrasuojilla, yksi äänenvoimakkuuden ja äänenvärin säädin, sekä mikrofonien vaihtoon neliasentoinen kytkin. Electric XII:n runko on samantyyppinen Fender Jaguarin ja Jazzmasterin kanssa. Tunnettuja Electric XII:n käyttäjiä ovat The Whon Pete Townshend ja Led Zeppelinin Jimmy Page, joka käytti kitaraa nauhoittaessaan kuuluisaa ”Stairway To Heaven” -kappaletta. Myös Albert Järvinen on käyttänyt Electric XII:tä. == Lähteet == * GGJaguar's Guitarium and Ampeteria * Electric XII
Jonas Olsson (jalkapalloilija, 1970)

Jonas Olsson (s. 14. tammikuuta 1970) on ruotsalainen jalkapallovalmentaja ja entinen pelaaja. ==Ura pelaajana== Pelaajauransa Olsson edusti IFK Göteborgia ja pelasi seuran paidassa kaikkiaan 239 liigaottelua. Hän oli voittamassa IFK:lle kuutta Ruotsin mestaruutta. ==Meriitit pelaajana== * Ruotsin mestaruus (6): 1990, 1991, 1993, 1994, 1995, 1996 * Ruotsin cup: 1991 ==Ura valmentajana== Valmennusuransa Olsson aloitti IFK:n organisaatiossa siirtyen 2004 FC Trollhättanin päävalmentajaksi. Kolmen kauden jälkeen hän palasi jälleen IFK:hon, tällä kertaa päävalmentajaksi yhdessä Stefan Rehnin kanssa. Rehn, Olsson och Olausson tar över Blåvitt Heidän johdollaan IFK voitti kaudella 2007 Ruotsin mestaruuden 11 vuoden tauon jälkeen. Olsson oli ollut itse juhlimassa edellistä mestaruutta pelaajana. Olssonin ja Rehnin opein IFK menestyi myös Ruotsin cupissa voittamalla sen mestaruuden 2008 sekä etenemällä finaaliin 2007 ja 2009. Kaudella 2010 IFK:n meno alkoi hiipua ja seura putosi mestaruuskamppailusta ollen lopulta Allsvenskanin 7:s. Kun kaudella 2011 tulokset jäivät edelleen odotuksia heikommiksi, ilmoitti seurajohto syyskuussa, että Olsson ja Rehn jättävät seuran kauden jälkeen. Bekräftat: ”Blåvitts” tränartrio får foten Lokakuun alussa 2011 Olsson allekirjoitti sopimuksen norjalaisseura Sogndal Fotballin kanssa. Olsson klar för Sogndal Olssonin johdolla Sogndal pelasi Tippeligaenissa vailla suurempaa menestystä, mutta säilytti kahden perättäisen kahdennentoista sijan myötä sarjapaikkansa sekä 2012 että 2013. Kaudella 2014 joukkueen peliesitykset olivat entistä vaisumpia ja joukkue voitti vain kuusi kauden 30 liigaottelusta. Olsson ilmoitti kesäkuussa 2014 jättävänsä seuran kauden jälkeen. Olsson slutar i Sogndal Heikkojen tulosten myötä Sogndal putosi kauden jälkeen 1. divisioonaan. Lokakuussa 2015 Olsson palasi valmennustehtäviin allekirjoitettuaan sopimuksen Superettanissa pelanneen Ljungskile SK:n kanssa. Guldtränaren tar över LSK Olssonin johdolla Ljungskile lähti tavoittelemaan Superettanin kärkisijoja, mutta vajosi kauden aikana sarjan häntäpäähän. Olsson sai potkut elokuussa 2016, kun Ljungskile majaili 19 kierroksen jälkeen sarjassa toiseksi viimeisenä.Jonas Olsson lämnar Ljungskile med omedelbar verkan ==Meriitit valmentajana== * Ruotsin mestaruus: 2007 * Ruotsin cup: 2008 * Ruotsin vuoden valmentaja: 2007 (yhdessä Stefan Rehnin kanssa) ==Lähteet== Luokka:Ruotsalaiset jalkapallovalmentajat Luokka:Ruotsalaiset jalkapalloilijat Luokka:Vuonna 1970 syntyneet Luokka:Elävät henkilöt
Jeff Bergman

Jeff Bergman (s. 10. heinäkuuta 1960) on yhdysvaltalainen ääninäyttelijä, joka tunnetaan erityisesti Mel Blancin seuraajana useiden piirroshahmojen äänirooleista, kuten Väiski Vemmelsääri, Repe Sorsa, Elmeri ja Viiksi-Vallu, sekä George Jetson, Retu Kivinen, Tahvo Soranen, Jogi-karhu ja Hakki-koira. Tarinan mukaan Bergmanin ura ääninäyttelijänä alkoi, kun hän nauhoitti omaa imitointiaan Mel Blancin luomien hahmojen äänillä. Viedessään nauhan tuottajille Bergman viritti soittimen siten, että kykeni vaihtamaan nopeasti edestakaisin Mel Blancin ja oman nauhan välillä, joissa oli samat vuorosanat. Tuottajat eivät osanneet sanoa, kumpi oli alkuperäinen. Animaatioissa Bergman teki äänirooleja ensi kerran vuonna 1986 ja on sen jälkeen enimmäkseen ääninäytellyt Looney Tunes -hahmoja muun muassa Tiny Toonsissa ja Taz- Maniassa. Animaatioiden ohella hän tekee äänirooleja mainoksissa ja on ollut muun muassa Tahvo Sorasen äänenä Fruity Pebbles Cereal -mainoksessa. == Aiheesta muualla == * Voice Chasers * TV.com Luokka:Yhdysvaltalaiset ääninäyttelijät Luokka:Vuonna 1960 syntyneet Luokka:Elävät henkilöt
Alankomaat yleisurheilun sisäratojen maailmanmestaruuskilpailuissa 2008

Alankomaiden joukkue Valencian sisäratojen MM-kisoihin 2008 julkistettiin 28. helmikuuta 2008. ==Joukkue== ===Miehet=== * 60 metrin juoksu: Maarten Heisen * 800 metrin juoksu: Robert Lathouwers * Kuulantyöntö: Rutger Smith ==Tulokset== ===Miehet=== laji urheilija kilpailu sijoitus tulos 60 m Maarten Heisen alkuerät 3. 6,77http://www.iaaf.org/wic08/results/eventCode=3656/racedate=03-07-2008/sex=M/discCode=60/combCode=hash/roundCode=h/results.html#det välierät 6. 6,71http://www.iaaf.org/wic08/results/eventCode=3656/racedate=03-07-2008/sex=M/discCode=60/combCode=hash/roundCode=sf/results.html#det 800 m Robert Lathouwers alkuerät 1. 1.49,32http://www.iaaf.org/wic08/results/eventCode=3656/racedate=03-07-2008/sex=M/discCode=800/combCode=hash/roundCode=h/results.html#det välierät 3. 1.48,27 PBhttp://www.iaaf.org/wic08/results/eventCode=3656/racedate=03-08-2008/sex=M/discCode=800/combCode=hash/roundCode=sf/results.html#det Kuulantyöntö Rutger Smith karsinta 6. 20,30http://www.iaaf.org/wic08/results/eventCode=3656/racedate=03-07-2008/sex=M/discCode=SP/combCode=hash/roundCode=q/results.html#det loppukilpailu 5. 20,78http://www.iaaf.org/wic08/results/eventCode=3656/racedate=03-07-2008/sex=M/discCode=SP/combCode=hash/roundCode=f/results.html#det == Lähteet == * https://archive.is/20130503014035/www.european- athletics.org/index.php?option=com_content&task;=view&id;=6068&Itemid;=2 ===Viitteet=== Luokka:Alankomaiden yleisurheilu Luokka:Yleisurheilun sisäratojen maailmanmestaruuskilpailut 2008
Itävalta yleisurheilun sisäratojen maailmanmestaruuskilpailuissa 2008

Itävallan joukkue Valencian sisäratojen MM-kisoihin 2008 julkistettiin 29. helmikuuta 2008. ==Joukkue== ===Miehet=== * 400 metrin juoksu: Clemens Zeller ===Naiset=== * 60 metrin juoksu: Bettina Müller-Weissina ==Tulokset== ===Miehet=== laji urheilija kilpailu sijoitus tulos 400 m Clemens Zeller alkuerät 4. 47,34http://www.iaaf.org/wic08/results/eventCode=3656/racedate=03-07-2008/sex=M/discCode=400/combCode=hash/roundCode=h/results.html#det ===Naiset=== laji urheilija kilpailu sijoitus tulos 60 m Bettina Müller- Weissina alkuerät 4. 7,37http://www.iaaf.org/wic08/results/eventCode=3656/racedate=03-07-2008/sex=W/discCode=60/combCode=hash/roundCode=h/results.html#det välierät 7. 7,35 SBhttp://www.iaaf.org/wic08/results/eventCode=3656/racedate=03-07-2008/sex=W/discCode=60/combCode=hash/roundCode=sf/results.html#det == Lähteet == * https://archive.is/20130503020253/www.european- athletics.org/index.php?option=com_content&task;=view&id;=6077&Itemid;=2 ===Viitteet=== Luokka:Itävallan yleisurheilu Luokka:Yleisurheilun sisäratojen maailmanmestaruuskilpailut 2008
Antti Kaihola

Antti Kaihola (s. 1974) on suomalainen pianisti. Hän on opiskellut pianonsoittoa Turun konservatoriossa Sävy Nordgrénin sekä Sibelius-Akatemiassa Jussi Siiralan, Liisa Pohjolan ja Juhani Lagerspetzin oppilaana. Hän suoritti A-tutkintonsa erinomaisin arvosanoin toukokuussa 2003. Kaihola on ottanut osaa kansallisiin ja kansainvälisiin piano- ja kamarimusiikkikilpailuihin ja ollut useasti finalistien joukossa. Vuoden 1997 Maj Lind -pianokilpailussa hän saavutti jaetun 3. palkinnon. Kaihola on osallistunut muun muassa Olli Mustosen, György Sebökin ja Konstantin Boginon mestarikursseille. Kaihola on kantaesittänyt uutta suomalaista musiikkia, mm. Uljas Pulkkisin pianosonaatin sekä konserton kahdelle pianolle ja orkesterille yhdessä Antti Siiralan kanssa v. 2002. Eero Hämeenniemen, Juha T. Koskisen ja Veli-Matti Puumalan lauluja hän on kantaesittänyt yhdessä sopraano Mari Palon kanssa. Kaihola on esiintynyt suomalaisilla uuden musiikin festivaaleilla myös mm. Uusinta- kamariyhtyeen riveissä ja Pia Freundin kanssa. Vuonna 2004 Kaihola esitti John Cagen Four Walls -teosta yhdessä Tanssiteatteri Erin kanssa ja vuonna 2006 hän oli mukana soittamassa Uljas Pulkkisin musiikkia Alpo Aaltokosken "Yksi päivä ja yksi yö" -tanssiteoksessa. Kataja-trion kanssa Kaihola esiintynyt kotimaan lisäksi Japanissa mm. Tokiossa ja Sapporossa. Kaihola tekee yhteistyötä myös Kroustikon-lyömäsoitinyhtyeen kanssa, ohjelmistossa mm. Bartókin Sonaatti kahdelle pianolle ja lyömäsoittimille. Antti Kaihola on tehnyt yhdessä pianisti Junio Kimasen ja säveltäjä Lauri Kilpiön kanssa "Musikatti"-pianokoulun vuonna 2002. Se sisältää lapsille tarkoitettua uutta pianomusiikkia ja pedagogista multimediaa CD-levynä. == Lähteet == Luokka:Suomalaiset pianistit Luokka:Vuonna 1974 syntyneet Luokka:Elävät henkilöt
Irelande Douze Pointe

"Irelande Douze Pointe" on parodinen musiikkikappale, jonka esittää Irlannin television lastenohjelmista tuttu käsinukke Dustin the Turkey. Kappale voitti Limerickissä järjestetyn Irlannin euroviisukarsinnan finaalin 23. helmikuuta 2008, jonka perusteella se pääsi edustamaan maata vuoden 2008 Eurovision laulukilpailuun Serbian Belgradiin. Kappale esitettiin viisujen ensimmäisessä semifinaalissa 20. toukokuuta, mutta se ei päässyt finaaliin. Vaikka kappaleen nimi on ranskaa muistuttava, sen sanat ovat silti lähes kokonaan englantia. (Ranskankielinen sana Irlannille on Irlande, ei Irelande sekä 12 pistettä on douze points, ei douze pointe.) Nimi viittaa Eurovision laulukilpailun pistelaskujärjestelmään, jossa 12 pistettä () on korkein mahdollinen pistemäärä ja ne lausutaan aina englanniksi ja ranskaksi. Irelande Douze Pointe sai paljon mediahuomiota maailmalla, erityisesti Espanjassa ja Australiassa. Kappaleelle hurrattiin ja buuattiin maan finaalissa. Se oli ensimmäinen Irlannin edustuskappale, jossa lauletaan englanniksi, espanjaksi, italiaksi, ranskaksi ja saksaksi. == Lähteet == Luokka:Vuoden 2008 euroviisuedustuskappaleet Luokka:Huumorikappaleet Luokka:Irlannin euroviisuedustuskappaleet
Sumio Shiratori

Sumio Shiratori ( Shiratori Sumio, s. 1950) on japanilainen säveltäjä. Hänet tunnetaan Muumilaakson tarinoita -televisiosarjan taustamusiikin säveltäjänä. Hän sävelsi taustamusiikin myös Muumipeikko ja pyrstötähti -elokuvan japanilaiseen versioon. Hänen vaimonsa on laulaja Emiko Shiratori, joka esittää Muumilaakson tarinoiden alkukieliset tunnuslaulut. Yläasteikäisenä Shiratori alkoi soittaa kitaraa. Hän on soittanut myös japanilaisessa Jackey Yoshikawa and His Blue Comets -yhtyeessä. Shiratori tekee kertomansa mukaan vuonna 2023 yhä musiikkia televisiosarjoihin, mutta haluaa pysyä poissa julkisuudesta. == Taustamusiikki == * Muumilaakson tarinoita (TV-sarja) * Muumipeikko ja pyrstötähti (piirroselokuva, japanilainen versio) == Diskografia == (Soundtrack sarjasta Muumilaakson tarinoita on usein listattu Emiko Shiratorin nimen alaisuuteen) * 1990 – Tanoshii Muumin Ikka Vol. 1 (楽しいムーミン一家) – KICA-18 * 1990 – Tanoshii Muumin Ikka: Sunafukin No Tabidachi (楽しいムーミン一家-スナフキンの旅立ち) – KICA-36 * 1992 – Moomin Selection (ムーミン・セレクション) – KICA-118 * 2014 – Moomin Best Selection (楽しいムーミン一家 メモリアル・ベスト) – KICA-2411 Kaikki levyt on julkaissut japanilainen King Records. == Lähteet == Luokka:Japanilaiset säveltäjät Luokka:Muumit Luokka:Vuonna 1950 syntyneet Luokka:Elävät henkilöt
Alyssa Shafer

Alyssa Jordan Shafer (s. 10. heinäkuuta 1998 Los Angeles, Kalifornia, Yhdysvallat) on kalifornialainen lapsinäyttelijä. Hän esitti Serena Brown -nimistä hahmoa sarjassa The Unit vuosina 2006–2007. Hänellä on ollut myös yhden jakson vierailuja muun muassa sarjoissa House ja Las Vegas. Hän on esiintynyt myös vuoden 2004 elokuvassa Fat Albert. Hänellä on vuonna 2000 syntynyt pikkuveli Nick Shafer, joka on esiintynyt sarjassa Sons & Daughters vuosina 2006–2007. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1998 syntyneet Luokka:Elävät henkilöt
Ismo Alanko Teholla

Ismo Alanko Teholla on vuonna 2007 perustettu suomalainen duo, jonka muodostavat Ismo Alanko ja Teho Majamäki. Yhtyeen esikoisalbumi julkaistiin vuonna 2008. Yhtye on esiintynyt myös laajennetulla viisihenkisellä kokoonpanolla nimellä Ismo Alanko & Teho-osasto. Alangon ja Majamäen lisäksi kokoonpanossa ovat soittaneet Timo Kämäräinen (kitara, laulu), Jape Karjalainen (basso, laulu) ja Zarkus Poussa (rummut, laulu). == Kokoonpano == * Ismo Alanko – laulu, kitara, piano, Farfisa-sähköurut, sello * Teho Majamäki – rummut, vibrafoni, marimba, intialainen matkaharmooni, lyömäsoittimet, taustalaulu == Diskografia == === Studioalbumit === * * === Muut julkaisut === * ”Päästänkö irti” (single, 2007) * Jonna Tervomaa & Ismo Alanko Teholla: === DVD === * Luokka:Ismo Alanko Luokka:Suomalaiset duot Luokka:Suomalaiset rockyhtyeet
Maalaispoika oon

Maalaispoika oon on suomalaisen laulajan Mikko Alatalon debyyttialbumi sooloartistina. Sen julkaisi Love Records vuonna 1974. Levyn tuotti Otto Donner. Albumi ilmestyi aikana, jolloin iskelmätähdet levyttivät lähinnä ulkomaisia käännöshittejä. Alatalo oli yksi harvoista suomenkielisistä laulujen tekijöistä Hectorin, Juice Leskisen, Irwin Goodmanin ja Dave Lindholmin ohella, jotka itse sävelsivät omat kappaleensa. Maalaispoika oon -albumin tunnetuin laulu on sen nimikappale, jonka Alatalo teki muutaman Juicen valmiin rivin innoittamana. Nimikappaleesta Alatalo kertoo lisäksi, että siinä hänen kanssaan taustoja laulaa Donner ja hän itse soittaa slide- kitaraa.YLE Radio Suomi, Lähikuvassa Mikko Alatalo, 25. elokuuta 2011. Toim. Pasi Hiihtola. Muita levyn tärkeimpiä kappaleita ovat historian kehitystä, sortoa ja muutoksen väistämättömyyttä vasemmistolaisesti käsittelevä "Comedienne", rakkauslaulut "Ruskaa" ja "Babyface", sekä saunaa ylistävä "Kotisaunan lauteilla". Albumin CD-versiolla on bonuksina Alatalon vanhat singlehitit "Hän hymyilee kuin lapsi" ja "Syli". Alatalo kommentoi albuminsa saamaa vastaanottoa Peter von Baghin ja Ilpo Hakasalon Iskelmän kultaisessa kirjassa vuonna 1986: Peter von Bagh ja Ilpo Hakasalo: Iskelmän kultainen kirja, s. 493. Helsinki: Otava, 1986. ISBN 951-0-08913-7. == Kappaleet == ===A-puoli=== # # # # # # ===B-puoli=== # * # # # # # === CD:n bonuskappaleet === # * # == Muusikot albumi discogs.com -sivustolla== * Mikko Alatalo – laulu, taustalaulu, teräskielinen akustinen kitara, liukukitara, huuliharppu, piano (B2), viulu, harmonikka * Hasse Walli – nylonkielinen akustinen kitara, sähkökitara (A1, A5) * Eero Lupari – banjo, sähkökitara (B1, B3) * Nono Söderberg – sähkökitara (A3, B1, B3) * Juhani Aaltonen – alttohuilu, tenorisaksofoni * Olli Ahvenlahti – piano * Esko Rosnell – rummut * Paavo Maijanen – basso, taustalaulu * Risto Fredriksson – sello * Otto Donner – taustalaulu === Tuotanto === * Erkki Hyvönen – äänittäjä (Finnvox studiot) * Otto Donner – tuottaja * Risto Vuorimies / SAFTRA – kansi == Lähteet == * Maalaispoika oon -albumi Mikko Alatalon artistisivuilla === Viitteet === == Kirjallisuutta == * Luokka:Vuoden 1974 esikoisalbumit Luokka:Mikko Alatalon albumit Luokka:Love Recordsin albumit Luokka:Henrik Otto Donnerin tuottamat albumit
Keisariskorpioni

Keisariskorpioni (Pandinus imperator) on yksi suurikokoisimmista skorpionilajeista. Päästä hännän kärkeen mitattuna keisariskorpioni on 15–20 senttimetriä pitkä. Se syö luonnossa hyönteisiä, liskoja ja pieniä nisäkkäitä, joita se saalistaa yöaikaan. Keisariskorpioni on myrkyllinen, mutta sen pisto vastaa vain noin kolmea ampiaisen pistoa. Keisariskorpioni elää luonnossa eteläisen Afrikan sademetsissä. Sen löytää varmimmin puiden tyvelle pudonneiden lehtien alta. Muiden skorpionien tavoin se liikkuu yöaikaan. Naaraat elävät jopa 20-vuotiaiksi, koiraat vain kolmesta viiteen vuotta. Keisariskorpioni on yleisimmin lemmikkinä pidetty skorpionilaji. == Lisääntyminen == Parittelussa koiras lähestyy naarasta erittäin hitaasti ja varovasti. Kun koiras on varma siitä, ettei se joudu naaraan suupalaksi, se rohkaisee mielensä ja kävelee lähemmäksi. Seuraavassa vaiheessa skorpionit tarttuvat toisiaan saksista. Ne vetävät toisiaan vuorotellen itseään kohti ikään kuin köydenvedossa. Niiden käyttäytyminen muistuttaa hieman tanssia, mutta sille on syynsä. Koiras on asettanut maahan siittiöpaketin, joka hedelmöittää naaraan. Koiraan on kuitenkin ohjattava naaras paketin päälle, jotta paketti joutuisi naaraan sukuaukkoon. Soidintanssi voi kestää muutamasta tunnista pariin päivään. Muutaman kuukauden kuluttua naaras synnyttää 20–50 pikkuskorpionia. Pikkuskorpionit elävät emonsa selässä ensimmäiseen nahanluontiin saakka, jonka jälkeen ne oppivat saalistamaan ravintonsa itse. Jos skorpionin poikanen ei ajoissa jätä emoaan, niin emo voi syödä sen. == Lähteet == * * Herpetomania.fi: keisariskorpionin hoito-ohjeet == Aiheesta muualla == *Faunatar: Kerisariskorpioni *UniProt: Taxonomy - Pandinus imperator (Emperor scorpion) *University of Michigan, Animal Diversity Web (ADW): Pandinus imperator Luokka:Skorpionit Luokka:Lemmikkieläimet
Tony Lovato

Anthony "Tony" John Cappiello Lovato (s.20. kesäkuuta 1980) oli punk rock- yhtye Mestin laulaja ja kitaristi. Hän perusti bändin yhdessä veljensä Steven ja serkkunsa Mattin kanssa. ==Mest== Lovato soitti Mestissä vuosina 1995-2006. Hän kirjoitti ja sävelsi suurimman osan yhtyeen kappaleista. ==Maddenin kaksoset== Lovato on Good Charlotte-yhtyessä soittavien Joel ja Benji Maddenin kanssa hyviä ystäviä. Hän esiintyi mm. GC:n "The Anthem" videolla ja Benji on tehnyt Mestin kanssa kappaleen "Jaded (These years)". ==Puukotus== 25.3.2007 Lovato pidätettiin ex-tyttöystävänsä poikaystävän murhasta. Lovato puukotti Wayne Huges-nimistä miestä rintaan ja soitti hätänumeroon. Lovato tunnusti heti tappaneensa miehen, mutta sanoi sen olevan itsepuolustusta. Lovato vapautettiin 27.3.2007 ja syytteet häntä vastaan kumottiin. ==Mestin jälkeen== Mestin jälkeen Lovato on aloittanut uuden musiikkiprojektin nimeltä "A Permenent Holiday" joka vaihtoi nimekseen "Kisses For Kings". Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1980 syntyneet Luokka:Elävät henkilöt
Enemmistösääntö

Enemmistösääntö on politiikassa käytetty sääntö, jonka mukaan kahdesta vaihtoehdosta voittaja on se, jolla on enemmistön tuki takanaan. Sääntö on todettu varsin tehokkaaksi demokraattisten valtioiden lainsäädännön kannalta. Kriitikoiden mukaan enemmistösääntö pitäisi korvata ainakin tietyissä tilanteissa. Sen pelätään johtavan etenkin ”enemmistön tyranniaan”. Tilalle on ehdotettu määräenemmistösääntöä. Jotkut äänestysteoreetikot ovat vastanneet, että pelko on turha ja että enemmistösääntö saattaisi olla jopa kaikkein paras tapa suojella vähemmistön etuja. ==Katso myös== *Condorcet’n paradoksi *Arrow’n paradoksi == Kirjallisuutta == *Black, D.: The Theory of Committees and Elections, Cambridge 1958 *Farquharson, R.: Theory of Voting, Oxford 1961 Luokka:Politiikan käsitteet